REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/289-15

6. jul 2015. godine

B e o g r a d

Z A P I S N I K

29. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 29. JUNA 2015. GODINE

Sednica je počela u 09,05 časova.

Sednicom je predsedavala Vesna Marjanović, predsednica Odbora.

Sednici su prisustvovali: Mirjana Andrić, Nebojša Tatomir, Dušica Stojković, Sanja Nikolić, Milan Stevanović, Nenad Milosavljević, Mira Petrović, Branka Karavidić, Ljiljana Nestorović i Aleksandar Jugović, članovi Odbora.

Sednici nisu prisustvovali članovi Odbora: Milena Turk, Milorad Cvetanović, Vladimir Đukanović, Saša Mirković, Srđan Dragojević i mr Aleksandra Jerkov, niti njihovi zamenici.

Sednici su prisustvovali: Saša Mirković, državni sekretar u Ministarstvu kulture i informisanja, Snežana Pečenčić, viši savetnik u Ministarstvu kulture i informisanja i Dejan Stojanović, samostalni savetnik u Ministarstvu kulture i informisanja.

Odbor je jednoglasno usvojio sledeći:

D n e v n i r e d:

1. Razmatranje Predloga zakona o izmenama i dopunama Zakona o javnom informisanju i medijima, koji je podnela Vlada (345-1650/15 od 19. juna), u pojedinostima;

2. Razno.

**PRVA TAČKA:** Razmatranje Predloga zakona o izmenama i dopunama Zakona o javnom informisanju i medijima, koji je podnela Vlada (345-1650/15 od 19. juna), u pojedinostima.

**Vesna Marjanović** je obavestila članove Odbora da je Vlada dostavila Narodnoj skupštini Mišljenje o amandmanima na Predlog zakona o izmenama i dopunama Zakona o javnom informisanju i medijima, kao i da Vlada predlaže da se ne usvoji nijedan od podnetih amandmana.

Predsedavajuća je otvorila raspravu u vezi sa ovom tačkom Dnevnog reda u kojoj su učestvovali: Branka Karavidić, Snežana Pečenčić i Vesna Marjanović.

**Branka Karavidić** je ukazala na amandman narodnog poslanika Gorana Bogdanović podnetog na član 1. posle stava 7. dadaju se stav 8. i 9. koji glase: „U dosadašnjem stavu 5. koji je postao stav 9. broj: „3” zamenjuje se brojem: „8”. U dosadašnjem stavu 6. koji je postao stav 10. broj: „4” zamenjuje se brojem: „9”.

Istakla je da Vlada nije prihvatila navedeni amandman i zamolila je predstavnike Ministarstva kulture i informisanja, da ponovo obrate pažnju na navedeni amndman i sam Predlog zakona o izmenama i dopunama Zakona o javnom informisanju i medijima, s obzirom da smatra da se u Predlogu zakona potkrala tehnička greška koja bi, prihvatanjem ovog amandmana bila ispravljena.

Pojasnila je da bi neusvajanje navedenog amandmana proizvelo tehničko neslaganje u odnosu članove postojećeg zakona.

**Snežana Pečenčić** je naglasila da će stručna služba Ministarstva kulture i informisanja još jednom izvršiti pravno-tehničku redakciju Predloga zakona o izmenama i dopunama Zakona o javnom informisanju i medijima.

**Vesna Marjanović** je zamolila članove Odbora da se o predloženim amandmanima na Predlog zakona o izmenama i dopunama Zakona o javnom informisanju i medijima, Odbor izjasni posebno za svaki podneti amandman.

Odbor je, većinom glasova, odlučio da predloži Narodnoj skupštini da odbije sledeće amandamane:

-Na član 1. koji je podneo narodni poslanik Zoran Živković;

-Na član 1. koji je podneo narodni poslanik Vladimir Pavićević;

-Na član 1. koji je podneo narodni poslanik Ivan Karić;

-Na član 1. koji su zajedno podneli narodni poslanici dr Sulejman Ugljanin, Riza Halimi, Enis Imamović, Sabina Dazdarević i Šaip Kamberi;

-Na član 1. koji su zajedno podneli narodni poslanici Vesna Marjanović i Balša Božović;

-Na član 1. koji je podneo narodni poslanik dr Blagoje Bradić;

-Na član 1. koji je podnela narodni poslanik Branka Karavidić;

-na član 1. koji je podneo narodni poslanik prof. dr Janko Veselinović;

-Na član 1. Koji su zajedno podneli narodni poslanici Dragan Šutanovac, Jovana Jovanović, Jovan Marković i Vesna Martinović;

-Na član 1. Koji su zajedno podneli narodni poslanici Aida Ćorović, mr Aleksandra Jerkov i Goran Ćirić;

-Na član 1. Koji je podneo narodni poslanik Goran Bogdanović;

-Na član 1. Koji je podnela narodni poslanik Biljana Hasanović – Korać;

-Na član 1. Koji je podnela narodni poslanik Snežana Malović;

-Na član 1. Koji su zajedno podneli narodni poslanici Nenad Čanak, Olena Papuga i Đorđe Stojšić;

-Na član 2. Koji je podneo narodni poslanik Zoran Živković;

-Na član 2. Koji je podneo narodni poslanik Vladimir Pavićević;

-Na član 2. Koji je podneo narodni poslanik Ivan Karić;

-Na član 2. Koji je podneo narodni poslanik prof. dr Janko Veselinović;

-Na član 2. Koji su zajedno podneli narodni poslanici Borislav Stefanović, Gordana Čomić i Ivan Jovanović;

-Na član 2. Koji su zajedno podneli narodni poslanici Aida Ćorović, mr Aleksandra Jerkov i Goran Ćirić;

-Na član 2. Koji su zajedno podneli narodni poslanici Aleksandar Senić, Branka Karavidić, Biljana Hasanović - Korać, dr Ninoslav Stojadinović, Goran Bogdanović, Snežana Malović, Slobodan Homen i dr Blagoje Bradić;

-Na član 2. Koji su zajedno podneli narodni poslanici Nenad Čanak, Olena Papuga i Đorđe Stojšić;

-Na član 3. Koji je podneo narodni poslanik Zoran Živković;

-Na član 3. Koji je podneo narodni poslanik Vladimir Pavićević;

-Na član 3. Koji je podneo narodni poslanik prof. dr Janko Veselinović;

-Na član 3. Koji su zajedno podneli narodni poslanici Aleksandar Senić, Branka Karavidić, Biljana Hasanović - Korać, dr Ninoslav Stojadinović, Goran Bogdanović, Snežana Malović, Slobodan Homen i dr Blagoje Bradić;

-Na član 4. Koji je podneo narodni poslanik Zoran Živković;

-Na član 4. Koji je podneo narodni poslanik Vladimir Pavićević;

-Na član 4. Koji su zajedno podneli narodni poslanici Vesna Marjanović i Balša Božović;

-Na član 4. Koji je podneo narodni poslanik Marko Đurišić;

-Na član 4. Koji je podnela narodni poslanik dr Dijana Vukomanović;

-Na član 4. Koji je podneo narodni poslanik prof. dr Janko Veselinović;

-Na član 5. Koji je podneo narodni poslanik Zoran Živković;

-Na član 5. Koji je podneo narodni poslanik Vladimir Pavićević;

-Na član 5. Koji su zajedno podneli narodni poslanici Aleksandar Senić, Branka Karavidić, Biljana Hasanović - Korać, dr Ninoslav Stojadinović, Goran Bogdanović, Snežana Malović, Slobodan Homen i dr Blagoje Bradić.

Za izvestioca Odbora na sednici Narodne skupštine određena je Dušica Stojković, član Odbora.

**DRUGA TAČKA** - Razno.

Povodom ove tačke dnevnog reda nije otvarana rasprava.

Sednica je završena u 09,25 časova.

SEKRETAR ODBORA PREDSEDNICA ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Pecelj Vesna Marjanović